IL-VJATKU Il-għodwa siekta tal-Belt… tkeffen il-lejl mitmum, teqred is-satra sewdenija, timla l-ħajja b'dawl il-jum, tilqa' d-dawra ta' Kristu mbellab bl-Imħabba… Tfal, tfal, tfal… bla ħjiena, xjuħ, xjuħ, xjuħ… bla ħajja, iterrqu u jgewdwdu talba; u tinn, tinn, tinn, tinn, tinn, tħabbar bla ħajr qanpiena mġelġla il-wasla tal-Mulej Alla fix-xbiba ta' Hobż bajdan. imsakkrin il-bibien; magħluqin it-twieqi; ħemdin il-gallarijiet; misturin il-purtelli; sektin il-qtates wil-klieb; maqfulin il-ħamiem; safi jsaltan in-nifs fit-toroq: b'egħluq id-djar ma ttaqqalx; c. it-toroq baħħ. Għajnejn ħomor u mċajprin, miksurin; Imħuħ bit-taħwid tal-lejl imdallmin; Idejn mitlufin, mitluqin bla ħeġġa; Saqajn mitruħin mitfugħin bla ħajja; Wiċċ mitkiefes jixbed tiġrib il-qalb; Demm u laħam f'ġisem misjur magħġuna: u tinn, tinn, tinn, tinn, il-qanpiena mġelġla tħabbar il-wasla ta' Sid il-Ħolqien. Irkobba waħda tmil fit-triq quddiem is-Sultan tas-Slaten. Jittawlu l-uċub wara t-tendini u jaħarbu wara l-ħajt tal-ġebla minn ħarset is-Sultan tas-Slaten, u għajr irkobba waħda ma ssellimx lil Sid il-Ħolqien. diġġe Ħluq jittewbu, xofftejn jiġġebbdu, idejn jitmattru, għajnejn jitbexxqu: raġa' sebabħ il-jum; barra jterraq il-Vjatku, Kristu fil-għodwa għaddej jfittex il-qlub jilqgħub fil-għamara ta' demm u laħam… Sid il-Holqien jfittex wens il-Bniedem bil-għilt imtaqqal mal-qiegħa kiesħa… Is-Sultan tas-Slaten iterraq waħdu jittallab dwejra tilqgħu u twennsu… c U tinn, tinn, tinn, tinn, il-qanpiena mġelġla,.. Kristu riesaq… c, għadda… dr LIL ĠORĠ PISANI B'versi ħelwin ħallejt l-isbaħ tifkira ta' xtut, għoljiet, ta' wileġ u widien, L-għanja li ħriġt minn qalbek kullimkien tismagħba tidwi mas-smewwiet tal-Gżira, L-Art li għaġnitlek moħħok bl-itjeb ħmira f'kull għanja li għannejt kollba nirien, Inti żejjintba bil-ġawbar tal-Ilsien: fiċ-ċokon ta' sbuħitba wrejtha kbiral Imwaqqfa fuq il-madbaħ tal-Ġgantija, baqgħet tixgħel f'idejk it-torċa tagħna: ta' kull ġrajja qalbiena tarmi d-dija, Hekk illum rajna tissemma u tistagħna fost l-għana Malti l-għanja tiegħek Għawdxija, ta' seber u ta' ġmiel dejjem sultana,